CELEX: 32012D0228
Language: lv
Date: 2012-04-24 00:00:00
Title: 2012/228/ES: Padomes Lēmums ( 2012. gada 24. aprīlis ) par nostāju, kas Eiropas Savienībai jāieņem EEZ Apvienotajā komitejā attiecībā uz grozījumu EEZ līguma XXI pielikumā (Statistika)

28.4.2012   
            
            
               LV
            
            
               Eiropas Savienības Oficiālais Vēstnesis
            
            
               L 116/5
            
         PADOMES LĒMUMS
   (2012. gada 24. aprīlis)
   par nostāju, kas Eiropas Savienībai jāieņem EEZ Apvienotajā komitejā attiecībā uz grozījumu EEZ līguma XXI pielikumā (Statistika)
   (2012/228/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 338. panta 1. punktu un 218. panta 9. punktu,
   ņemot vērā Padomes Regulu (EK) Nr. 2894/94 (1994. gada 28. novembris) par kārtību, lai īstenotu Līgumu par Eiropas Ekonomikas zonu (1), un jo īpaši tās 1. panta 3. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Līguma par Eiropas Ekonomikas zonu (2) (“EEZ līgums”) XXI pielikumā ir paredzēti īpaši noteikumi un nosacījumi statistikas jomā.
            
         
               (2)
            
            
               EEZ līgumā būtu jāiekļauj Eiropas Parlamenta un Padomes Regula (ES) Nr. 691/2011 (2011. gada 6. jūlijs) par Eiropas vides ekonomiskajiem kontiem (3).
            
         
               (3)
            
            
               Attiecībā uz Islandi Regulas (ES) Nr. 691/2011 I, II un III pielikumā noteiktais ir jāīsteno divos gados pēc pirmā nosūtīšanas termiņa, lai varētu pilnveidot Islandes nacionālos vides kontus.
            
         
               (4)
            
            
               Ņemot vērā to, ka saskaņā ar Padomes Regulu (EK) Nr. 2223/96 (1996. gada 25. jūnijs) par Eiropas nacionālo un reģionālo kontu sistēmu Kopienā (4) Lihtenšteina jau ir atbrīvota no Eiropas nacionālo un reģionālo kontu sistēmas, tā ir jāatbrīvo arī no saistībām attiecībā uz Eiropas vides ekonomiskajiem kontiem.
            
         
               (5)
            
            
               Tādēļ Savienības nostājai EEZ Apvienotajā komitejā būtu jāpamatojas uz pievienoto lēmuma projektu,
            
         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienībai jāieņem EEZ Apvienotajā komitejā attiecībā uz ierosināto grozījumu EEZ līguma XXI pielikumā (Statistika), pamatojas uz EEZ Apvienotās komitejas lēmuma projektu, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.
   
      Luksemburgā, 2012. gada 24. aprīlī
      
         
            Padomes vārdā –
         
            priekšsēdētājs
         
         N. WAMMEN
      
   
   
      (1)  OV L 305, 30.11.1994., 6. lpp.
   
      (2)  OV L 1, 3.1.1994., 3. lpp.
   
      (3)  OV L 192, 22.7.2011., 1. lpp.
   
      (4)  OV L 310, 30.11.1996., 1. lpp.
   
      PROJEKTS
      EEZ APVIENOTĀS KOMITEJAS LĒMUMS Nr. …/2012
      (… gada …),
      ar ko groza EEZ līguma XXI pielikumu (Statistika)
      EEZ APVIENOTĀ KOMITEJA,
      ņemot vērā Līgumu par Eiropas Ekonomikas zonu (1), kurā grozījumi izdarīti ar Protokolu, ar ko pielāgo Līgumu par Eiropas Ekonomikas zonu, turpmāk “EEZ līgums”, un jo īpaši tā 98. pantu,
      tā kā:
      
                  (1)
               
               
                  EEZ līgumā būtu jāiekļauj Eiropas Parlamenta un Padomes Regula (ES) Nr. 691/2011 (2011. gada 6. jūlijs) par Eiropas vides ekonomiskajiem kontiem (2).
               
            
                  (2)
               
               
                  Būtu atbilstīgi jāgroza EEZ līguma XXI pielikums,
               
            IR PIEŅĒMUSI ŠO LĒMUMU.
      1. pants
      EEZ līguma XXI pielikumā (Statistika) iekļauj šādu punktu:
      
                  “27.c
               
               
                  
                     32011 R 0691: Eiropas Parlamenta un Padomes Regula (ES) Nr. 691/2011 (2011. gada 6. jūlijs) par Eiropas vides ekonomiskajiem kontiem (OV L 192, 22.7.2011., 1. lpp.).
                  Regulas (ES) Nr. 691/2011 noteikumus šā Līguma vajadzībām pielāgo šādi:
                  
                              a)
                           
                           
                              attiecībā uz Islandi Regulas (ES) Nr. 691/2011 I, II un III pielikumā noteikto īsteno divos gados pēc pirmā nosūtīšanas termiņa;
                           
                        
                              b)
                           
                           
                              Regula (ES) Nr. 691/2011 neattiecas uz Lihtenšteinu.”
                           
                        
            2. pants
      Regulas (ES) Nr. 691/2011 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
      3. pants
      Šis lēmums stājas spēkā …, ja EEZ Apvienotajai komitejai ir iesniegti visi paziņojumi saskaņā ar EEZ līguma 103. panta 1. punktu (3).
      4. pants
      Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.
      
         …,
         
            
               EEZ Apvienotās komitejas vārdā –
            
            
               priekšsēdētājs
            
            
               EEZ Apvienotās komitejas sekretāri
            
         
      
      
         (1)  OV L 1, 3.1.1994., 3. lpp.
      
         (2)  OV L 192, 22.7.2011., 1. lpp.
      
         (3)  [Konstitucionālās prasības nav norādītas.] [Konstitucionālās prasības ir norādītas.]